รายงานข่าวแจ้งว่า หลังจากมีนักท่องเที่ยวขอคืนบัตรรถเป็นจำนวนมาก ทำให้เจ้าหน้าที่ขอระงับการขายบัตรชั่วคราว และขอความร่วมมือนักท่องเที่ยวเดินชมสวนแทนการรอขึ้นรถ และขอให้กระจายไปซื้อบัตรในสถานีต่อไป ซึ่งมีรองรับ 7 สถานีด้าน นายกำพล ตันสัจจา กรรมการผู้จัดการ บริษัทสวนนงนุชแลนด์สเคป จำกัด เอกชนรายใหญ่รับเหมาจัดสวนภายในงานมหกรรมพืชสวนโลก กล่าวว่า ยอมรับว่าการจัดงานครั้งนี้ยังมีหลายจุดภายในงานที่จะต้องแก้ไขปรับปรุง เพราะพื้นที่งานค่อนข้างใหญ่ หลังจากวันที่ 1 พฤศจิกายน บริษัทจะเข้ามาดำเนินการแก้ไขและปรับปรุงทันทีบริษัทเตรียมคนงานไว้กว่า 100 คน รวมทั้งพันธุ์ไม้และดอกไม้ไว้สำรอง พร้อมสำหรับการแก้ไข ปรับปรุง และซ่อมแซมที่ชำรุด หรือได้รับความเสียหายจากนักท่องเที่ยวเข้าชม ซึ่งปัญหาดังกล่าวจะต้องเกิดขึ้นอยู่แล้วส่วนและดอกไม้ที่ประดับตกแต่งรอบบริเวณงาน ก็จำเป็นจะต้องเปลี่ยนตามโปรแกรมเช่นกัน โดยบริษัทเตรียมพันธุ์ไม้ไว้เพียงพอกับความต้องการทั้งสองส่วนแล้ว มั่นใจว่าจะไม่มีปัญหาเกิดขึ้น
ใครคือผู้รับเหมาจัดสวนภายในงานมหกรรมพืชสวนโลก 
นายกําพล ตันสัจจา